SEGÉDANYAG FELTÖLTÉSI ÚTMUTATÓ

1. Kérjük, feltöltés előtt ellenőrizze, hogy

– az elkészült anyagban nincsenek helyesírási hibák, elütések, szövegszerkesztési problémák. Jellemző hiba az írásjelek (pont, vessző) utáni szóköz kihagyása.

– az elkészült anyag mérete nem haladja meg a 2 MB-t. Jellemző probléma, hogy a szövegbe illesztett képek túl nagyok. Ilyenkor a képek méretét kell kicsinyíteni. Ha nem tudja megoldani, feltöltés előtt kérjen e-mailben segítséget.

– a ppt-ket pdf-ként mentette el (mentés másként), mert gyakori probléma, hogy a régi programokkal készült ppt-ben lévő képek hibásan jelennek meg.

– az elkészült anyag más pedagógusok számára is hasznosítható; világosan értelmezhető a feladatleírás és hogy miért kapcsolódik a Szitakötőhöz.

– a feladatok, rejtvények megoldását is tartalmazza a segédanyag.

2. A feltöltés során pontosan töltse ki a sorokat, használjon ékezetes betűket, a címek és a nevek nagybetűvel kezdődjenek, kerülje a rövidítéseket.

3. A segédanyag címének adjon fantázianevet (pl. Tavaszi játékok) vagy jelölje meg a jellegét (pl. Óravázlat). Jellemző hiba, hogy a kapcsolódó Szitakötős írás címét írják a segédanyag címéhez, így azonban a felhasználók nem kapnak új információt.

4. A segédanyag szerzőjéhez annak a nevét írja, aki az anyagot elkészítette. Jellemző hiba, hogy a kapcsolódó Szitakötős írás szerzőjének a nevét írják ide.

5. Ha a 31-es számnál régebbi Szitakötős íráshoz készített segédanyagot, ami nem érhető el az új honlapon, a „Melyik számhoz/cikkhez tartozik” sorban válassza ki a lapszámot, és a „Megjegyzés” sorba írja az írás címét.

Köszönjük!